Լուիջի դի Բյաջո

Լուիջի դի Բյաջո (իտալերեն՝ Luigi Di Biagio, հունիսի 3, 1971(1971-06-03), Հռոմ, Իտալիա), իտալացի ֆուտբոլիստ և մարզիչ։


== Կարիերա ==


=== Խաղասենյակ ===
Լուիջի դի Բյաջոն կարիերան սկսել է «Լացիո» ակումբում, որտեղ նորամուտը նշել է 1988 թվականին, իսկ հաջորդ մրցաշրջանում Դի Բյաջոն տեղափոխվել  է Սերիա В  «Մոնցա» ֆուտբոլային ակումբ, ապա ակումբի հետ դուրս է մղվել Սերիա С1։ «Մոնցայում» Դի Բյաջոն հանդես է եկել բոլոր դիրքերում, ներառյալ նույնիսկ կենտրոնական հարձակվողի դիրքը։ 1992 թվականին Դի Բյաջոն տեղափոխվել է «Ֆոջա» ակումբ, որտեղ նրան հրավիրել էր տաղանդավոր մարզիչ Զդենեկ Զեմանը։ Հենց Զեմանն էլ Դի Բյաջոյի համար խաղադաշտում գտել է կենտրոնական կիսապաշտպանի դիրքը, որտեղ Դի Բյաջոն հանդես է եկել մինչև կարիերայի ավարտը։
1995 թվականին Դի Բյաջոն հեռացել է «Ռոմա», այդ տեղափոխությունն այն բանով էր զարմանալի, որ Լուիջին «Ռոմայի» գլխավոր հակառակորդ «Լացիոյի» սանն ու երկրպագուն էր։ Իտալական ակումբում Դի Բյաջոն անցկացրել է 5 մրցաշրջան և տեղափոխվել «Ինտեր»՝ ակումբի կազմում անցկացնելով 88 հանդիպում՝ խփելով 13 գոլ։ 2003 թվականին Դի Բյաջոն տեղափոխվել է «Բրեշիա», որտեղ խաղացել է  Սերիա В–ում։ 2006 թվականին Դի Բյաջոն երկկողմանի համաձայնությամբ խզել է պայմանագիրը «Բրեշիայի» հետ և հոկտեմբերին տեղափոխվել «Ասկոլի» ֆուտբոլային ակումբ, սակայն ակումբի հետ գործող պայմանագրի պատճառով նա կարողացել է «Ասկոլիում» հանդես գալ միայն 2007 թվականին հունվարից, այդ պատճառով ֆուտբոլիստը ստիպված է եղել պահպանել մարզավիճակը «Պոլիսպորտիվա Լա Ստորտա Ռոմա» սիրողական ակումբում, որտեղ մարզիչը նրա ընկեր Ալեսանդրո Ռոմանոն էր։ «Ասկոլիի» կազմում Դի Բյաջոն անցկացրել է ընդամենը 5 հանդիպում և խփել է 2 գոլ՝ հասցնելով ստանալ դեղին և կարմիր քարտ, որից հետո ավարտել է մարզական կարիերան։
Իտալիայի հավաքականի կազմում Դի Բյաջոն նորամուտը նշել է 1998 թվականի հունվարի 28-ին՝ Սլովակիայի հավաքականի հետ խաղում։ Ընդամենը ազգային թիմում Լուիջին անցկացրել է 31 հանդիպում՝ խփելով 2 գոլ։ Նա մասնակցել է երկու ֆուտբոլի Աշխարհի առաջնության և մեկ Եվրոպայի ֆուտբոլի առաջնության։ «Սկուադրա Ադզուրայի» կազմում իր վերջին խաղը Դի Բյաջոն անցկացրել է 2002 թվականին նոյեմբերին։


=== Մարզչական ===
Ավարտելով ֆուտբոլիստի կարիերան՝ Դի Բյաջոն սկսել է մարզիչի կարիերան՝ 2008 թվականին հունվարին գլխավորելով «Լա Ստորտա Ռոմայի» երիտասարդական կազմը։ 2008 թվականի հուլիսի 3-ին նա ստացել է առաջին կարգի մարզչի ժամանակավոր թույլտվություն։ 2011 թվականին հուլիսի 25-ին նշանակվել է Իտալիայի մինչև 20 տարեկանների հավաքականի գլխավոր մարզիչ։ 2013 թվականի հուլիսի 2-ին նշանակվել է Իտալիայի մինչև 21 տարեկաների երիտասարդական հավաքականի գլխավոր մարզիչ։ Այդ պաշտոնում փոխարինել է Դևիս  Մանջուին։
2018 թվականի փետրվարի 5-ին Դի Բյաջոն նշանակվել է Իտալիայի ազգային հավաքականի գլխավոր մարզիչի ժամանակավոր պաշտոնակատար։
2020 թվականին փետրվարի 10-ին նշանակվել է «ՍՊԱԼ» ակումբի գլխավոր մարզիչ, որը Իտալիայի առաջնության 23-րդ տուրից հետո 15 միավորով վերջին 20-րդ տեղում է։ Պայմանագիրը ստորագրվել է մինչև 2020 թվականի հունիսի 30-ը։
2020 թվականի մարտի 8-ին Լուիջին իր առաջին հաղթանակն է տարել նոր թիմում՝ արտագնա խաղում 1:0 հաշվով պարտության մատնելով «Պարմա»-ին՝ COVID-19 համաճարակի պատճառով տեղափոխված A Սերիայի 26-րդ տուրի 2019/20 մրցաշրջանում։
2020 թվականի օգոստոսի 3-ին «Ֆիորենտինա» հետ վերջին՝ 38-րդ տուրի խաղում կրած պարտությունից հետո հայտարարել է թիմի գլխավոր մարզիչի պաշտոնից հեռանալու մասին։ Ֆուտբոլի Իտալիայի 2019-2020 թվականերին մրցաշրջանի առաջնության արդյունքներով «ՍՊԱԼ»–ը դուրս է եկել  Սերիա В։


== Ձեռքբերումներ ==
Իտալիայի Հանրապետությանը մատուցած ծառայությունների համար շքանշանի ասպետ՝ 2000 թվականի հուլիսի 12։


== Ծանոթագրություններ ==


== Արտաքին հղումներ ==
Профиль на gazzetta.it(իտալ.)
Матчи Ди Бьяджо за сборную Италии Archived 2017-11-13 at the Wayback Machine.(իտալ.)